Af brevet fremgår det blandt andet, hvilke symptomer man skal være opmærksom på. Se hele brevet nederst.

Lægemiddelstyrelsen er begyndt at sende breve ud til folk, der har modtaget et eller flere skud med AstraZeneca-vaccinen inden for de sidste 14 dage. TV 2 er kommet i besiddelse af et af brevene. Her fremgår det, at borgere, der er blevet vaccineret inden for de sidste 14 dage, og som oplever længerevarende symptomer i mere end tre dage, bør gå til egen læge. - Man bør også konsultere sin læge, hvis man oplever nye symptomer inden for de 14 dage, efter at eventuel almindeligt kendte, forbigående symptomer, som er oplevet de første dage efter vaccinationen, er forsvundet, står der videre. Symptomer man skal være opmærksom på Af brevet fremgår det desuden, hvilke symptomer man skal være opmærksom på. - Der kan være forskellige symptomer på blodpropper afhængigt af, hvor i kroppen blodproppen opstår. Symptomer kan for eksempel være: Kraftig hovedpine Kraftige mavesmerter At benet bliver koldt Man får smerter i dele af kroppen pludseligt og uventet Vejrtrækningsbesvær og lammelser i den ene side af kroppen. Blodpropper kan også vise sig på andre måder, så det er vigtigt at reagere, hvis man får nye eller længerevarende symptomer efter vaccination. Almindelige symptomer I brevet er også oplistet almindelige symptomer, man kan opleve, hvis man har modtaget vaccinen. Smerter og rødme ved indstiksstedet Træthed Hovedpine Muskel- og ledsmerter Kulderystelser og feber efter vaccination - Når en vaccine aktiverer immunsystemet, vil mange opleve influenzalignende symptomer. Det er helt almindeligt og et tegn på, at kroppens immunsystem reagerer på vaccinen. Reaktionerne ses ved de fleste typer vacciner, og de plejer at være overstået inden for et par dage, står der i brevet, som er blevet sendt ud. Ingen beviser for sammenhæng mellem vaccine og blodpropper AstraZeneca-vaccinen blev torsdag sat på pause i foreløbig 14 dage. Beslutningen blev truffet, efter man i flere europæiske lande har haft alvorlige tilfælde med blodpropper hos personer, der er blevet vaccineret mod coronavirus med AstraZeneca-vaccinen. Der er endnu ingen beviser for en sammenhæng mellem vaccinen og blodpropperne, og beslutningen sker på baggrund af et forsigtighedsprincip. Det skal myndighederne hen over de næste par uger undersøge, fortæller direktør for Sundhedsstyrelsen, Søren Brostrøm. Her er brevet